**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO MOKYTOJŲ METODINIŲ BŪRELIŲ PIRMININKŲ IR VADYBOS EKSPERTŲ DARBO APMOKĖJIMO“ PROJEKTO**

1. **Sprendimo projekto esmė, tikslai ir uždaviniai.**

sprendimo projektas parengtas, siekiant pakeisti Klaipėdos miesto mokytojų metodinių būrelių (toliau – metodiniai būreliai) pirmininkų ir vadybos ekspertų apmokėjimą už atliktą darbą.

Tikslas – nustatyti metodinių būrelių pirmininkams ir vadybos ekspertams atlygį už atliktą darbą.

Uždavinys – patvirtinti mėnesinį atlygį metodinių būrelių pirmininkams ir valandinį atlygį vadybos ekspertams.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, atsižvelgus į Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašą, patvirtintą Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 ir Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatus, patvirtintus Lietuvos Respublikos švietimo ir mokslo ministro 2005 m. liepos 21 d. įsakymu Nr. ISAK-1521.

Klaipėdos miesto pedagogų švietimo ir kultūros cente veikia 36 metodiniai būreliai, kurių pirmininkai atsakingi už mokomųjų dalykų ugdymo turinio kokybišką įgyvendinimą, mokytojų tarpusavio bendradarbiavimą, jų kompetencijų tobulinimą ir švietimo naujovių diegimą. Metodinių būrelių pirmininkų darbo apmokėjimui buvo taikomas 1 BMA – 122 Lt (perskaičiavus - 35,33 Eur) mėnesiui atlygis. Siūloma mokytojų metodinių būrelių pirmininkams nustatyti konkretų darbo apmokėjimą – 35,0 Eur mėnesiui.

Vadybos ekspertams už atliktą darbą taikant BMA (bazinė mėnesinė alga) iki 2015 metų buvo mokama iš mokyklos mokinio krepšelio lėšų. Pasikeitus Švietimo įstaigų darbuotojų darbo apmokėjimo tvarkai, vadybos ekspertams turi būti taikomas bazinis valandinis atlygis už valandą. Pagal Lietuvos Respublikos švietimo ir mokslo ministro nustatyta tvarką mokinio krepšelio lėšos negali būti panaudotos vadybos ekspertų darbo apmokėjimui, todėl vadybos ekspertų darbo apmokėjimui reikėtų skirti savivaldybės biudžeto lėšas. Vadybos ekspertų darbo apmokėjimas diferencijuojamas pagal mokyklų vadovų kvalifikacines kategorijas

**3. Kokių rezultatų laukiama.**

Patvirtintas mėnesinis atlygis metodinių būrelių pirmininkams ir valandinis atlygis vadybos ekspertams atitiks teisės aktų nustatytus reikalavimus.

**4. Sprendimo projekto rengimo metu gauti specialistų vertinimai.**

Dokumento projektas aptartas su Klaipėdos miesto pedagogų švietimo ir kultūros centro vadovu, Klaipėdos miesto mokyklų vadovų atestacijos komisijos nariais bei atsižvelgta į jų argumentuotas pastabas ir siūlymus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos miesto savivaldybės taryba 2006 m. gruodžio 28 d. sprendimu Nr. T2-419 yra nustačiusi metodinių būrelių pirmininkų mėnesinį atlyginimą ir vadybos ekspertų atlygį už atliktą mokyklų vadovų kompetencijos ir vadybinės veiklos atitikties pretenduojamai kvalifikacinei kategorijai ekspertizę.

Šiuo sprendimu, nustatant mėnesinį atlyginimo dydį metodinių būrelių pirmininkams, atsižvelgiama į metodinių būrelių pirmininkų veiklos svarbą, įgyvendinant pagrindinius švietimui keliamus uždavinius, tobulinant bendrakultūrines, profesines, specialiąsias ir bendrąsias mokytojų kompetencijas, skatinant ir diegiant pažangias iniciatyvas bei tenkinant pedagogų visuomeninius ir kultūrinius poreikius. Metodinių būrelių pirmininkų darbo apmokėjimui daugiau lėšų nei buvo skiriama nereikės.

Nustatant vadybos ekspertų darbo valandinį atlygį, atsižvelgta į Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos bei Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatų pasikeitimus. Pagal Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatų (2014 m. redakcija)reikalavimus mokyklos vadovo atestacija arba veiklos ir kompetencijos atitikties turimai kvalifikacinei kategorijai nustatymas kas 5 metai yra privalomi. Todėl yra būtinumas nustatyti vadybos ekspertų darbo atlygi abiem atvejais. Taikant bazinį valandinį atlygį, vadybos ekspertų darbo apmokėjimui reikės mažiau lėšų.

**6. Lėšų poreikis sprendimo įgyvendinimui.**

Sprendimui įgyvendinti reikalingos savivaldybės biudžeto lėšos. Įvertinus, kad2016 metais bus nustatoma 41 mokyklos vadovo veiklos ir kompetencijos atitiktis turimai kvalifikacinei kategorijai ir vykdoma 13 mokyklų vadovų atestacija, paskaičiuotas lėšų poreikis vadybos ekspertų darbo apmokėjimui: apie 11858,0 Eur už mokyklų vadovų veiklos ir kompetencijos atitikties nustatymą, apie 5688,4 Eur – už atestaciją. Metodinių būrelių pirmininkų darbo apmokėjimui 2016 metais reikės apie 3326,4 Eur. Iš viso sprendimo įgyvendinimui 2016 metais reikės apie 20872,8 Eur.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus nustatytas metodinių būrelių pirmininkams ir vadybos ekspertams atlygis už atliktą darbą.

Neigiamos pasekmės – nenustatyta.

**PRIDEDAMA:**

1. Teisės aktų, nurodytų sprendimo projekto įžangoje, išrašai,1lapas.

3. Klaipėdos miesto savivaldybės tarybos 2006 m. gruodžio 28 d. sprendimo Nr. T2-419 „Dėl vadybos ekspertų ir miesto metodinių būrelių pirmininkų darbo apmokėjimo“, išrašas, 1 lapas.

4. Teisės aktų projektų antikorupcinio vertinimo pažyma, išrašas, 5 lapai.

Švietimo skyriaus vedėjo pavaduotoja, Virginija Kazakauskienė

pavaduojanti Švietimo skyriaus vedėją